《桂谢》
宋代·叶茵

广寒世界放新晴，景物萧疏八月深。
窗外方疑天雨粟，风前已见地流金。
举留清致为诗助，收拾余香付酒斟。
但得仙根耐霜雪，不妨携囝步繁阴。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。